# Mosca de les cireres

La mosca de les cireres (Rhagoletis cerasi) és una espècie de dípter tefrítid. És una de les principals plagues dels cirerers a Europa.

## Morfologia

Els ous tenen forma de fus i de color blanquinós i petits (0,7x0,2 mm). La larva àpoda, de color blanquinós, després de tres estadis larvals arriben a fer 4–6 mm. La pupa està protegida per un pupari de forma cilíndrica, 4 mm, format per les exúvies del darrer estasi larval.
L'adult és de color negre lluent amb el cap bru. De 3,5 i 5 mm de llarg .

## Cicle biològic

Els adults apareixen entre final d'abril i meitat de juny. Es nodreixen amb les secrecions ensucrades que produeix el mateix cirerer i la dels àfids. Després de 10 a 15 dies de l'aparellament, amb una temperatura mínima de 18 °C, les femelles ponen 50-80 ous sobre les cireres, un sol ou per cada cirera, que comencen a canviar de color. Després de 6-12 dies es desclouen els ous i les larves s'alimenten de la cirera i als 25 dies les larves s'enterren al sòl on passaran tot l'hivern en estadi de diapausa

## Lluita contra la plaga

Es pot llaurar la terra al març abril per eliminar la major part de les larves hivernants. També es pot posar una xarxa als arbres.
Es fa servir trampa cromotròpica per determinar si hi ha presència d'aquest dípter. En la lluita química s'aprofita a fer-le abans que ponguin els ous i es fa servir:
* Etofenprox
* Fosmet
* Thiametoxan
En el control biològic s'usen Piretrines naturals, rotenona, Azadiractina, Bacillus thuringiensis, fongs entomopatògens, i nematodes entomopatògens.
Es ven també una feromona per aquest dípter per a l'estratègia de captura i avaluació de la seva població.

## Referències

* ↑ «Cercaterm | TERMCAT». [Consulta: 3 maig 2022].
* ↑ «0195421.xml Mosca de les cireres». Gran Enciclopèdia Catalana. Barcelona: Grup Enciclopèdia Catalana.
* ↑ Daniel, Claudia; Grunder, Jürg «Integrated Management of European Cherry Fruit Fly Rhagoletis cerasi (L.): Situation in Switzerland and Europe» (en anglès). Insects, 3, 4, 16-10-2012, pàg. 956–988. DOI: 10.3390/insects3040956. ISSN: 2075-4450.
* ↑ Ladurner, E.; Benuzzi, M.; Fiorentini, F.; Franceschini, S. «Beauveria bassiana strain ATCC 74040 (Naturalis), a valuable tool for the control of the cherry fruit fly (Rhagoletis cerasi)». A: Boos, Markus (Ed.). Ecofruit - 13th International Conference on Cultivation Technique and Phytopathological Problems in Organic Fruit-Growing: Proceedings to the Conference from 18thFebruary to 20th February 2008 at Weinsberg/Germany (en anglès), 2008, p. 93-97.
* ↑ Herz, Annette; Köppler, Kirsten; Vogt, Heidrun; Elias, Ellen; Katz, Peter. «Biological control of the cherry fruit fly, Rhagoletis cerasi L. (Diptera, Tephriti- dae) by use of entomopathogenic nematodes: first experiences towards practical implementation» (pdf), 2006.

## Bibliografia

* Masutti, Luigi. CEDAM. Entomologia generale e applicata (en italià), p. 745-746. ISBN 88-13-23135-0.
* Ferrari, Mario. Calderini Edagricole. Fitopatologia, Entomologia agraria e biologia applicata (en italià). 3a ed, 2000. ISBN 88-206-4159-3.

## Enllaços externs

* Fraval, Alain; et alii. «Mouche de la cerise» (en francès). Encyclopédie des ravageurs européens. HYPP Zoologie en ligne, Institut national de la recherche agronomique.